Reformierakond tõusis oktoobris populaarseimaks parteiks, selgub rahvusringhäälingu uudistetoimetuse tellitud Emori uuringust. Kui homme toimuksid  riigikogu valimised, annaks oma hääle reformierakonnale 31% vastanutest, keskerakond on 30%-ga tihedalt kannul. Uuring viidi läbi enne kohaliku omavalitsuse volikogu valimisi ja valimistulemused kajastuvad novembrikuu reitingutes, ütles Emori analüütik Aivar Voog Martha Graubergile.